Na temelju članka 131. i 133. Zakona o cestama („Narodne novine“ br. 84/11., 22/13., 54/13., 148/13., 92/14., 110/19., 144/21., 114/22. i 133/23.) i Upute Središnjeg ureda Državne geodetske uprave (KLASA:932-01/12-02/182, URBROJ: 541-03-1-12-28 od 24. listopada 2012. godine) GRAD ZABOK objavljuje
JAVNI POZIV
Obavijest o započinjanju postupka
evidentiranja nerazvrstanih cesta u naseljima Martinišće i Prosenik Gubaševski

Ovim pozivom Grad Zabok obavještava nositelje prava na nekretninama koje neposredno graniče sa zemljištem na kojem su izvedene nerazvrstane ceste NC MAR 001, NC MAR 007, NC MAR 009 i NC PGU 007 da započinje postupak evidentiranja tih cesta u zemljišne knjige i katastar. Nerazvrstane ceste upisat će se kao javno dobro u općoj uporabi u vlasništvu Grada Zaboka.
Izrađuje se geodetski elaborat izvedenog stanja nerazvrstanih cesta.
U okviru izrade geodetskog elaborata osobe upisane u katastarski operat katastra zemljišta, osobe upisane u zemljišnu knjigu, kartone zemljišta, pologe isprava i druge osobe koje imaju pravni interes za predmetne i susjedne katastarske čestice pozvat će se na obilježavanje granica katastarskih čestica pojedinačnim pozivima.  
Terenska izmjera zemljišta (obilježavanje granica zemljišta na kojem su izgrađene ceste uz stručnu pomoć ovlaštenog inženjera geodezije koji brine da lomne točke granica zemljišta budu ispravno stabilizirane i obilježene) izvršit će se dana 24. studenog 2026. u vremenu od 09:00 do 10:00 sati - NC MAR 007, u vremenu od 10:00 do 11:00 sati - NC MAR 009, u vremenu od 11:00 do 12:00 sati - NC PGU 007, a 25. studenog 2026. u vremenu od 09:00 do 11:00 sati - NC MAR 001.
Geodetski elaborat izvedenog stanja nerazvrstanih cesta izradit će tvrtka GeoTAG d.o.o. iz Zaboka, S. Radića 1, uz stručni nadzor ovlaštenog inženjera geodezije Gorana Jerneića.
Ovaj poziv objavit će se u Zagorskom listu i na mrežnim stranicama Grada Zaboka www.zabok.hr.

